b'\n_START_ARTICLE_\nHugh Jackman\n_START_SECTION_\nTidlig liv\n_START_PARAGRAPH_\nJackman ble f\xc3\xb8dt i Sydney i New South Wales i Australia som var den yngste av fem barn. Hans mor forlot familien og flyttet til England da Jackman var bare \xc3\xa5tte \xc3\xa5r gammel. Han er utdannet journalist ved University of Technology, Sydney. Jackman ble introdusert til yrket som skuespiller ved en tilfeldighet, da han m\xc3\xa5tte ta skuespillertimer som en del av kravene ved college. Han ble interessert i yrket og brukte noen av pengene han hadde arvet etter en slektning til \xc3\xa5 g\xc3\xa5 p\xc3\xa5 Western Australian Academy of Performing Arts i Perth. Han ble uteksaminert derfra i 1994.\n_START_SECTION_\nI Australia\n_START_PARAGRAPH_\nHans filmarbeider inkluderer Erskineville Kings og Paperback Hero (begge fra 1999), mens hans TV-arbeider inkluderer Law of the Land, Halifax f.p., Blue Heelers og The Man From Snowy River._NEWLINE_P\xc3\xa5 scenen spilte Jackman \xc2\xabGaston\xc2\xbb i Melbourne-oppsetningen av Skj\xc3\xb8nnheten og udyret, og \xc2\xabJoe Gillis\xc2\xbb i den samme byens versjon av Sunset Boulevard._NEWLINE_Jackman ble i 2019 utnevnt til companion av Order of Australia.\n_START_SECTION_\nUtenfor Australia\n_START_PARAGRAPH_\nHan ble f\xc3\xb8rst kjent utenfor Australia da han hadde hovedrollen som \xc2\xabCurly\xc2\xbb i Royal National Theatres oppsetning av Oklahoma! i London. Hans opptreden ble filmet, og den ble sendt p\xc3\xa5 TV og lansert p\xc3\xa5 DVD. Den 6. juni 2002 sang Jackman rollen som \xc2\xabBilly Bigelow\xc2\xbb i Carousel, i en spesiell konsertopptreden ved Carnegie Hall i Manhattan, New York._NEWLINE_Han ble signert til filmen X-Men i siste liten, etter at Dougray Scott, som opprinnelig skulle ha rollen som \xc2\xabWolverine\xc2\xbb, ble forsinket under innspillingen av Mission: Impossible II. Rollen som \xc2\xabWolverine\xc2\xbb gjorde at Jackman ble kjendis over natten, og han gjentok rollen i X-Men 2 (2003),  X-Men: The Last Stand (2006) og (X-Men Origins: Wolverine) (2009). _NEWLINE_Jackman ble i 2012 innlemmet i Hollywood Walk of Fame og fikk en stjerne langs Hollywood Boulevard.\n_START_SECTION_\nPrivatliv\n_START_PARAGRAPH_\nJackman giftet seg med Deborra-Lee Furness i februar 1996. De m\xc3\xb8ttes under innspillingen av hans f\xc3\xb8rste TV-opptreden i Corelli, et australsk TV-program. Jackman hadde rollen som en aggressiv fengselsinnsatt som ble forelsket i r\xc3\xa5dgiveren sin, spilt av Furness. Paret har to adopterte barn og bor i dag i Melbourne.'